סקירה

# הסברים

## בבגרות:

24 – 26 נק' בבגרות

### הקלות בבגרות בקיץ 24:

* את הסקירה עושים רק על שני טקסטים במקום על שלושה.

## מה ולמה סקירה?

בחלק מהעבודות באוניברסיטה צריך סקירה של התחום בתחילת העבודה, ולכן החליטו ללמד לבגרות.

סקירה היא מעט יותר מורחבת מסיכום ממזג.  
והפתיחה היא מאוד שונה מסיכום ממזג.

הטקסטים שמקבלים הם או טיעון "קלאסי" או טקסטים שמספרים על תופעה.

## שאלת הסקירה

החלק הראשון בשאלת הסקירה(לרוב המשפט הראשון) הוא לא חשוב, ויורידו לכם אם תתייחסו אליו.  
החלק הזה הוא לרוב הקדמה על "למה שואלים", ואסור להתייחס אליו.

החלק השני, שלרוב יתחיל במילים הדומות ל"בסקירה כתבו" הוא ההוראות.  
החלק הזה הוא החלק החשוב וצריך לשים לב למה שרוצים בדייקנות.

## אין להכניס לסקירה:

* דעה אישית
* פרטים, סיפורים, דוגמאות.
* כתיבה בגוף ראשון (אני, אנחנו), פנייה לקורא בגוף שני (אתה/אתם)
* תוספות מידע אישי שאינן מופיעות בטקסטים.

## הסקירה עצמה:

1. משפט הפתיחה:
   * אין להזכיר את הכותבים ואת המאמרים.
   * אין להזכיר את ההקשר שמופיע בשאלה
   * יכול להופיע בפתיחה משפט כללי על הנושא ויופיעו בו התבחינים שמופיעים בשאלה  
     (בעזרת יש/קיים)
2. גוף הסקירה:
   * אין להזכיר את המאמרים. לא בשמם, ולא במילה מאמר/טקסט
   * הכותבים מוזכרים כדי לייחס את התוכן לאומרו, אל המאמרים לא!
3. אזכור הכותבים: שם משפחה + שנת הפרסום בסוגריים  
   לא מומלץ: [כוהן (2017) טוען: "..."]  
   מומלץ: [כוהן (2017) טוען ש... או לפי כהן (2017), ... או ... (כהן, 2017).]  
   !! מומלץ לא להשתמש בדיבור ישיר. מומלץ: דיבור עקיף, הסגר וסוגריים בסום הרעיון.
4. רכיבי התוכן של הנושא
   * בפתיחה ובגוף הסקירה
5. מילות קישור
   * לא להשתמש
6. ביבליוגרפיה / רשימת מקורות:  
   שם משפחתו אות ראשונה שנת פרסום שם המאמר הבמה  
   של הכותב של שמו הפרטי המאמר (בסוגריים) מקובל במירכאות היכן פורסם  
   [כהן, א' (2017). "הפערים העדתיים בישראל", הארץ]
   * סדר המקורות הוא לפי א"ב של שם המשפחה (ולא לפי סדר הופעתם).
   * בביבליוגרפיה יופיעו רק כותבי המאמרים הנתונים בבחינה.  
     בתוך המאמרים מובאים ציטוטים של דמויות שונות, שמובאים כדי לבסס את דעותיהם של כותבי המאמרים ואין להתייחס אליהן בשורה אחת עם כותבי המאמרים(בביבליוגרפיה).

## סדר העבודה:

1. עונים על שאלות ההבנה (וזוכרים שהתשובות הן לא מהראש, אלא משפטים/ חלקי משפטים מהטקסטים).
2. קוראים את שאלת הסקירה.
3. מחפשים בשאלת הסקירה את התבחינים, הנושאים שמבקשים לכתוב עליהם בסקירה. (בדרך כלל יש 2 או 3)
4. ממרקרים כל תבחין בצבע שונה על גבי השאלה.
5. בטיוטה מכינים טבלה שתהיה מול העיניים ותעזור להתארגן: (כל מה שנמצא בתוך [] הוא דוגמה)  
   רושמים את התבחינים לפי סדר הופעתם בשאלה, כך יצור מצב יותר מסודר.  
   רישום התבחינים צריך להיות מדויק ומלא.  
   כאשר מתייחסים לטקסטים בסקירה, לא רושמים "מאמר 1", אלא רושמים את שם הכותב ואת שנת הכתיבה(ראו טבלה).  
   בטבלה רושמים את הרעיונות עם אזכור של איפה הם בטקסט.

|  |  |  |
| --- | --- | --- |
| **התבחינים** | **מאמר 1 – [כהן (2017)]** | **מאמר 2 – [לוי (2020)]** |
| [מהי חוכמת ההמונים] |  |  |
| [מה הן הבעיות בקבלת החלטות המתבססת על חוכמת ההמונים] |  |  |

1. ממרקרים את הגורמים בטבלה באותם הצבעים שמרקרתם בשאלה.
2. הולכים לטקסטים
   1. מתחילים מהתבחין שהכי ברור.
   2. לוקחים את המרקר של התבחין הזה וממרקרים את כל מה שמתאים לו.
   3. עושים את זה לשאר התבחינים.

# תרגול

## 02.02.2024 – תרגול יצירת טבלה ומציאת התבחינים במאמרים (בגרות תש"פ, אוגוסט 2020)

|  |  |  |  |
| --- | --- | --- | --- |
| **התבחינים** | **מאמר 1**  רוזנבלום (2014) | **מאמר 2**  שוקן (2014) | **מאמר 3**  שם כותב (שנה) |
| הבנייה בחופי הארץ כיום |  |  |  |
| החקיקה בתחום הבניה בחופים |  |  |  |
| הדעות השונות הנוגעות לתיקון החוק |  |  |  |

**ביבליוגרפיה**:

רוזנבלום, ק' (2014). "כיצד תראה רצועת החוף של ישראל בעשור הקרוב", הארץ.  
שוקן, ה' (2014). "הדרך לגיהינום רצופה כוונות ירוקות", הארץ.

**פתיחה:**

קיימת מחלוקת/דיון בנושא הבנייה בחופי הארץ בימים אלו והחקיקה בנושא וכן על הדעות השונות על חוקים אלו.

## 09.02.2024 – בגרות על "יום הצרכן הבין לאומי" (הבגרות האחרונה לפני הקורונה)

|  |  |  |  |
| --- | --- | --- | --- |
| **התבחינים** | **מאמר 1**  קלינגבייל (2018) | **מאמר 2**  מוקמל (2017) | **מאמר 3**  קרפיק-ספיר (2016) |
| השינוי שחל בהרגלי הצריכה בימינו |  |  |  |
| מקומם של בני הנוער בשינוי בהרגלי הצריכה |  |  |  |
| התוצאות האפשריות של השינוי בהרגלי הצריכה |  |  |  |

**ביבליוגרפיה**:

קלינגבייל, ס' (2018). "קונים באינטרנט כי זה זול? יש מחיר נסתר שאולי לא הכרתם", המרקר.